روسیا دؤولت باشقانی ولادیمیر پوتین، روس استخبارتی‌نین، سئچیلمیش آمریکا پرزیدنتی دونالد ترامپا زرر وئره‌جک معلومات‌لار ییغدیغی یولون‌داکی ادعا‌لاری ایلک دفعه یالانلادی.
پوتین، بو ادعا‌لارین، ترامپین سئچیم‌لردکی غالیبیتی‌نین مشروعیتی حاقیندا شبهه اویان‌دیرماق اولدوغونو ایفاده ائتدی.
مولداوی‌لی قونومداشی ایگور دودون ایله تشکیل ائتدیگی مطبوعات کنفرانسیندا، روسیانین ترامپ قارشیدی شانتاژ وسیله‌سی اولا‌راق ایستیفاده ائده‌بیله‌جیی بیلگیلر توپلادیغینا باغلی ادعا‌لار حاقیندا دانیشان پوتین،
"بو، بیر یالان خبر. استخبارات سرویسلریمیز هر آمریکا‌لی میلیاردرین آرخاسین‌دان گئتمیر. گؤزل‌لیک یاریشما‌لاری تشکیل ائدن بیری اولان ترامپین بیر هتل اوتاغیندا قادین‌لارلا گؤروشدوگونو دوشونمک زور" دئدی.
